Poljaki so se v vojni borili požrtvovalno. Pri Smolensku in Borodinu se je korpus Poniatowskega boril v prvih vrstah in doživel strahotne izgube. V katastrofalnem umiku so Poljaki mnogokrat ščitili razbite zavezniške vrste, ob Berezini so rešili pred pogubo že obkoljenega Napoleona; rešili so tudi vse topove in zastave; njihove izgube v mrtvih, ranjenih in ujetih pa so dosegle sedemdeset odstotkov vsega moštva.